約左友人係理工交收，我問佢紅磡有咩好既台式食物，佢就二話不說介紹我黎呢樹。呢度店員都係主要用普通話，令人份外感覺呢度有台式風味。我就叫左兩味，第一味係台式魯肉飯。佢地既魯肉用上最肥美既部分，係腩肉。雖則唔多健康，但真係又多汁又夠滑，陣陣豬油香滲晒入飯度，真係好邪惡呀。第二味就係鹽酥雞，佢最出色既地方係炸既時間剛剛好，而且外邊層粉好簿，鎖得住肉汁之餘又唔會食到成口粉。另外鹽味係滲晒入件雞度，真係又脆口又入味，感覺有點像吃緊豪大大雞排添。